b'\n_START_ARTICLE_\nCutez\xc4\x83torii\n_START_SECTION_\nCon\xc8\x9binut\n_START_PARAGRAPH_\nRevista Cutez\xc4\x83torii (din 1989) con\xc8\x9binea rubrici precum Cadran politic, Reportajul s\xc4\x83pt\xc4\x83m\xc3\xa2nii, Copiii \xc8\x99i artele, Limba noastr\xc4\x83-i o comoar\xc4\x83, Istorie cultur\xc4\x83 civiliza\xc8\x9bie, Semafor, A\xc8\x9bi \xc3\xaentrebat, v\xc4\x83 r\xc4\x83spundem, Atelier practic, (Mini)enciclopedie \xe2\x80\x9eCutez\xc4\x83torii\xe2\x80\x9d, Caleidoscop, Ticu\xc8\x9b\xc4\x83 cel uituc \xc8\x99i (pe ultima pagin\xc4\x83) benzi desenate. _NEWLINE_Exemple de benzi desenate publicate: O zi de neuitat (scenariu Alexandru Mitru, desene Vintil\xc4\x83 Mih\xc4\x83escu), Deta\xc8\x99amentul eroic (scenariu Petre Luscalov, desene Sandu Florea), St\xc3\xa2nca vulturilor (scenariu Constantin Diaconu, desene Puiu Manu), O echip\xc4\x83 pentru locul I (scenariu Sandu Alexandru, desene Puiu Manu), Dim Dun\xc4\x83reanu (scenariu Marius Le\xc8\x99taru, desene  Puiu Man).\n_START_SECTION_\nNoua revist\xc4\x83 Cutez\xc4\x83torii\n_START_PARAGRAPH_\nRevista Cutez\xc4\x83torii a fost lansat\xc4\x83 pe pia\xc8\x9b\xc4\x83 la sf\xc3\xa2r\xc8\x99itul anului 2006 de c\xc4\x83tre Editura LVS Crepuscul din Ploie\xc8\x99ti, este acreditat\xc4\x83 BRAT \xc8\x99i are ca obiectiv crearea unui produs cultural \xc3\xaen peisajul publica\xc8\x9biilor pentru copiii din Rom\xc3\xa2nia. A surprins publicul prin denumirea sa care face trimitere direct\xc4\x83 spre nume de referin\xc8\x9b\xc4\x83 din istoria publica\xc8\x9biilor de gen, fapt care a atras rapid aten\xc8\x9bia p\xc4\x83rin\xc8\x9bilor. _NEWLINE_Revista Cutez\xc4\x83torii se adreseaz\xc4\x83 copiilor \xc8\x99i adolescen\xc8\x9bilor cu v\xc3\xa2rste cuprinse \xc3\xaentre 8 \xc8\x99i 15 ani, av\xc3\xa2nd ca principale teme: Cultura, Spiritualitatea, \xc8\x98tiin\xc8\x9ba, Arta, iar acestora le sunt dedicate rubrici interactive, din care informa\xc8\x9bia, jocul \xc8\x99i concursurile sunt nelipsite \xc8\x99i egal reprezentate. _NEWLINE_Revista se bucur\xc4\x83 de implicarea \xc8\x99i participarea unor personalit\xc4\x83\xc8\x9bi marcante din domeniul educa\xc8\x9biei \xc8\x99i culturii. Fiind ini\xc8\x9biatoarea unor proiecte media de avangard\xc4\x83: tabere tematice (jurnalism, ecologie, fotografie), concursuri (ecologice, culturale), revista Cutez\xc4\x83torii a reu\xc8\x99it s\xc4\x83 mobilizeze \xc3\xaentr-un obiectiv comun reprezentan\xc8\x9bi din medii diferite precum unit\xc4\x83\xc8\x9bi de \xc3\xaenv\xc4\x83\xc8\x9b\xc4\x83m\xc3\xa2nt (pre\xc8\x99colare, \xc8\x99colare, universitare), institu\xc8\x9bii guvernamentale (Ministerul Educa\xc8\x9biei, Cercet\xc4\x83rii \xc8\x99i Inov\xc4\x83rii, Agen\xc8\x9bia Na\xc8\x9bional\xc4\x83 pentru Sport), cluburi sportive, administra\xc8\x9bii locale, organiza\xc8\x9bii nonguvernamentale (ecologice \xc8\x99i culturale), organiza\xc8\x9bii media,  agen\xc8\x9bi economici._NEWLINE_Publica\xc8\x9bia copil\xc4\x83riei este prezent\xc4\x83 \xc3\xaen re\xc8\x9beaua \xc8\x99colar\xc4\x83, la nivel na\xc8\x9bional. Lunar, cititorii revistei (8-15 ani \xc8\x99i nu numai) \xc3\xae\xc8\x99i reg\xc4\x83sesc subiectele preferate \xc8\x99i le descoper\xc4\x83 cu ajutorul \xc3\xaendrum\xc4\x83torilor. Fiecare categorie de v\xc3\xa2rst\xc4\x83 (clasele primare \xc8\x99i gimnaziale sau de liceu) beneficiaz\xc4\x83 de rubrici diferen\xc8\x9biate, concepute s\xc4\x83 dezvolte creativitatea \xc8\x99i s\xc4\x83 fie utile \xc8\x99i pe \xc3\xaente\xc8\x9besul cititorilor _NEWLINE_ei. Gruparea subiectelor pe categorii de v\xc3\xa2rst\xc4\x83 a condus \xc8\x99i la o reprezentare egal\xc4\x83 a fiec\xc4\x83rei categorii, astfel \xc3\xaenc\xc3\xa2t 50% din con\xc8\x9binutul Cutez\xc4\x83torii este adresat copiilor de 8-11 ani \xc8\x99i 50% celor de 11-15 ani.'